 Sóyínká ní òun mọ ibití òun yóò di ìbò òun sí. Sóyínká gbé ìmọràn yìí kalẹ lọjọ àìkú pẹlú gbajúgbajà agbẹjọrò àti akétantan kí ọlọrọ gbọ nnì, Fẹmi Fálànà, ní ibi ìdánilẹkọọ kan tí wọn fi sọrí ọgọrin ọdún tí wọn bí ìlúmọọká ajàfẹtọọ ẹni àti àgbà amòfin nnì, olóògbé Gani Fáwẹhìnmi. Àwọn iròyin tì ẹ leè ní ìfẹ síí: Aragbe laye Sóyínká ní òun ti ní èrò tòun nípa ẹgbẹ òsèlú APC tó ń sèjọba lọwọ, tóun sì mọ ibití òun yóò di ìbò òun sí. Ẹ máse gbàgbé àwọn ìsẹlẹ àti ìwà ibi táwọn olósèlú kan ti hù látẹyìn wàá, sùgbọn ń se ni kẹẹ padà lọ rántí àkọsílẹ àwọn ògbólógbòó olósèlú yìí àti ẹgbẹ tí wọn ń kó, nítorí ohun táa bá se lónìí, ọrọ ìtaàn ni yóò dà bó dọla. Èèyàn kan fi ọdún mọkànlá àti ààbọ sèjọba láì ní àseyọrí Bàkan náà ni Fálànà sọ pé orílẹèdè Nàíjíríà ń kojú ìsòro ìsèjọba tó lágbára, tó sì késí àwọn ọmọ orílẹèdè yìí láti máa fojú sọrí bíi alákàn, kí wọn má baà gba àwọn èèyàn tó ti ba orílẹèdè yìí jẹ tẹlẹ, láti máa padà yọjú bíi Olùgbàlà wa. Èèyàn kan fi ọdún mọkànlá àti ààbọ sèjọba láì ní àseyọrí Ẹnìkan wà tó ń gbé ibi tó súnmọ ibí yìí, tó ń fi ara rẹ hàn gẹgẹ bíi Olùgbàlà àwọn ọmọ Nàíjíríà. Ọdún mẹta àti ààbọ ló fi darí Nàíjíríà gẹgẹ bíi ológun, tó sì tún lo ọdún mẹjọ gẹgẹ bíi ààrẹ alágbádá, tí àpapọ iye ọdún tó fi tu ọkọ Nàíjíríà jẹ ọdún mọkànlá àti ààbọ. Kódà, ó fẹ se sáà kẹta lórí oyè, a kò gbà fun ni. Ó tún ti wá ń lọ báyìí, tó sì ń polongo pé òun ní ojútùú sí ìsòro Nàíjíríà. Ó dùn mìí pé kò sí níbí. N kò bá bíí pé kó sọ ohun kan soso tó se fún Nàíjíríà. Àwọn iròyin tì ẹ leè ní ìfẹ síí: Sẹnẹtọ Shehu Sanni naa ké sáwọn ọmọ Nàíjíríà láti máse fi ẹgbẹ òsèlú dìbò àmọ kí wọn dìbò wọn fún ẹnìkọọkan tí wọn ní ìgbẹkẹlé nínú rẹ. Ìlúmọọká alámì ẹyẹ òǹkọwé nnì, Ọjọgbọn Wọlé Sóyínka, ti késí àwọn ọmọ Nàíjíríà láti máa fojú sọrí, kí wọn má sì jẹ káwọn èèyàn tó ba ilẹ yìí jẹ, máa gbé wọn mọra, nítorí bí wọn se ń fi ara wọn hàn báyìí gẹgẹ bíi Olùgbàlà. : Soyinka: Mo mọ ibití màá dìbò mi sí 